**LĒMUMS**

Liepājā

|  |  |
| --- | --- |
| 2022.gada 22.decembrī | Nr.447/16  (prot. Nr.16, 23.§) |

Par valstij piekritīgo nekustamo

īpašumu Kārklu ielā 2, Liepājā

Ar Valsts ieņēmumu dienesta (turpmāk - VID) 2022.gada 7.decembra vēstuli Nr.P009-5/5.1/2751 "Par valstij piekritīgo nekustamo īpašumu Kārklu ielā 2, Liepājā", Liepājas valstspilsētas pašvaldība informēta par to, ka saskaņā ar Rīgas pilsētas tiesas 2022.gada 18.oktobra spriedumu civillietā Nr.C30474522 valstij piekritīgā manta - būve (kadastra apzīmējums 17000150069001) Kārklu ielā 2, Liepājā, kadastra Nr.17005150008 (turpmāk arī - Nekustamais īpašums) - ar Valstij piekritīgā nekustamā īpašuma fakta konstatācijas aktu ir ņemta valsts uzskaitē.

Pamatojoties uz Ministru kabineta 2013.gada 26.novembra noteikumu Nr.1354 "Kārtība, kādā veicama valstij piekritīgas mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā" 32.4.1.apakšpunktā noteikto, VID lūdz sniegt informāciju, vai Nekustamais īpašums ir nepieciešams Liepājas pilsētas pašvaldības administrācijai īpašumā. Ja mēneša laikā attiecīgā pašvaldības dome nepieņems lēmumu vai atteiksies pārņemt Nekustamo īpašumu savā īpašumā, VID to nodos SIA "Publisko aktīvu pārvaldītājs Possessor" valdījumā.

No paredzētās daudzstāvu dzīvojamās mājas būvniecības projekta izbūvēts ir tikai ēkas pirmais stāvs.

Konkrētais Nekustamais īpašums nav nepieciešams pašvaldības funkciju veikšanai, sniedzot palīdzību iedzīvotājiem dzīvokļa jautājumu risināšanā.

Pamatojoties uz likuma "Par pašvaldībām" 21.panta pirmās daļas 17.punktu, izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 15.decembra lēmumu (sēdes protokols Nr.12) un pastāvīgās Finanšu komitejas 2022.gada 15.decembra lēmumu (sēdes protokols Nr.13), Liepājas valstspilsētas pašvaldības dome **nolemj:**

1. Nepārņemt Liepājas valstspilsētas pašvaldības īpašumā nekustamo īpašumu - būvi Kārklu ielā 2, Liepājā (kadastra Nr.17005150008).

2. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldes Nodokļu administrēšanas daļai, Izpilddirektora birojam, Nekustamā īpašuma pārvaldei, VID uz e-pasta adresi: FP.lietvediba@vid.gov.lv | |